ای سۆسن سۆنبولوم، آل زنخدانلیم
ای سۆسن سۆنبولوم، آل زنخدانلیم،
قوربان اولسون لاله، گۆل ایلن سنه.
بو نئچه گۆندور کی، سندن آیرییام،
ساناسان حسرتم ایل ایلن سنه!
دئمهلی چوخ گیزلین درد-دیلیم وار،
قورخورام کی، دئییم، ائشیده اغیار،
ایسترم کی، یازام گؤندرم، ای یار،
سحر اوغرون اسن یئل ایلن سنه!
آغزی پیالهسن، گردنی مینا،
نازیک اللرینده ایننابی حنا،
سنی گؤرن دئیر، یاشیلباش سونا،
اوجو حلقه، سیه تئل ایلن سنه!
چوخلار سنه ایما ایلن باش ایر،
موم تک اریر، اولسا باغری داش اگر،
طوبا گؤرسه، ایکرام ائیلر، باش ایر،
بو گؤزل بوی ایلن، بئل ایلن سنه!
یادیما دۆشنده زۆلفون عنبری،
قوللاب گیرر جیگریمدن ایچری،
من شاهام، ای گؤزللرین سروری،
قوربانام واقیف تک قول ایلن سنه!
azb_Arab azb_Arab ckb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab prs_Arab